Burjassot rep, del 8 al 10 de juny, la visita de l’Ecoparc mòbil de l’Emtre
2025-07-24

Fidel a la seua cita mensual, l’Ecoparc mòbil de l’Entitat Metropolitana per al Tractament de Residus (EMTRE) tornarà a Burjassot, gràcies al treball de l’àrea de Transició Ecològica, dirigida per l’Alcalde, Rafa García, a través de l’Oficina de Sostenibilitat Local.

La visita està prevista per als dies 8, 9 i 10 de juny en horari, de dijous i divendres de 10 a 14 hores i de 16 a 19 hores i el dissabte de 10 a 13 hores. Com és habitual, estarà situat en l’aparcament de les Palmeres, al costat del Mercat Municipal l’Almara.

Portant els residus que no tenen un contenidor específic a l’Ecoparc, s’eviten els seus abocaments incontrolats, es redueix el volum de fem que acaba en un abocador, s’estalvia en matèries primeres i energia en reciclar i s’ajuda al tractament adequat de tots els residus. Aquesta acció, per tant, ajuda a cura de l’entorn i, amb això, també del medi ambient.